Държавен вестник, бр. 23, 2007 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  23
Чл. 4. Туристическата информация включ-
ва освен данните, които са вписани в НТР, и
информация за:
1. общината (обща характеристика);
2. туристическите ресурси;
3. инфраструктурата със значение за туризма;
4. туристическите услуги и атракции.
Чл. 5. Единната система за туристическа
информация се разработва съвместно от пред-
седателя на Държавната агенция по туризъм
(ДАТ) и председателя на Националния статис-
тически институт (НСИ).
Чл. 6. (1) Единната система за туристическа
информация е електронна база данни, съдър-
жаща вписаните обстоятелства по чл. 13, ста-
тистическите данни по чл. 16 и туристическата
информация по чл. 22, която се управлява от
информационна система.
(2) Електронната база данни се поддържа
по начин, който гарантира сигурността на ин-
формацията и контролиран достъп за вписва-
ния и преглеждане съгласно изискванията на
наредбата.
(3) Държавната агенция по туризъм в роля-
та си на администратор на системата отговаря
за поддържането є и осъществява контрол вър-
ху пълнотата и сроковете за въвеждане на ин-
формацията по реда на чл. 8.
Чл. 7. (1) Единната система за туристическа
информация се съхранява в ДАТ.
(2) Единната система за туристическа ин-
формация съдържа публична част, която включ-
ва информацията по чл. 13, 16 и 22.
(3) Достъпът до информацията, въведена в
публичната част, се осигурява чрез страница в
интернет, поддържана от ДАТ.
Г л а в а  в т о р а
НАЦИОНАЛЕН ТУРИСТИЧЕСКИ
РЕГИСТЪР
Раздел I
Вписвания
Чл. 8. (1) Вписването на обстоятелствата в
електронната база данни на НТР се извършва
въз основа на заявление от заинтересуваното
лице или служебно въз основа на разпореждане
на председателя на ДАТ.
(2) Всяка промяна в обстоятелствата, вписа-
ни в НТР, подлежи на отразяване.
(3) Лицата, за които е настъпила промяна в
обстоятелствата, вписани в НТР, са длъжни да
я заявят писмено при условията и по реда на
чл. 21, ал. 2, чл. 56, ал. 1 и 2 и чл. 59, ал. 2 ЗТ.
(4) В Националния туристически регистър
се вписва информация за всички лица, пред-
приели действия за вписване в регистъра,
включително относно лицата, по отношение
на които е налице влязла в сила заповед за
отказ за извършване на регистрация или за
определяне на категория или съответно вляз-
ла в сила заповед за заличаване на регистра-
цията или за прекратяване категорията на
туристически обект.
Чл. 9. (1) Вписването на обстоятелствата по
делото на съответното лице се извършва въз
основа на данните, съдържащи се в представе-
ните документи, или на данните, които са съб-
рани служебно.
(2) За всяко подлежащо на регистрация лице
в електронната база данни се открива партида
с уникален индекс, в която се извършват пред-
видените в наредбата вписвания. Към всяка
партида има партидно дело, към което се съх-
раняват приложените за вписване документи.
(3) Всяка партида се състои от полета, съот-
ветстващи на подлежащите на вписване обсто-
ятелства. Всеки тип поле има уникален индекс,
еднакъв за всички партиди.
(4) Последващите вписвания се извършват
така, че да не бъде засегната информацията,
съдържаща се в предходни вписвания.
(5) Когато се заличава вписване, в съот-
ветното поле се записва, че вписването е за-
личено, и се посочва датата на заличаването.
Заличаването не може да води до унищожава-
не или повреждане на информацията относно
заличеното вписване.
Чл. 10. (1) Националният туристически ре-
гистър поддържа и съхранява архив на заличе-
ните от регистъра лица.
(2) Информацията за заличените лица се
съхранява в НТР в срок 10 години от залича-
ването є.
Чл. 11. (1) Вписванията се правят от пред-
седателя на ДАТ или от оправомощено от него
лице.
(2) В ДАТ:
1. се приемат и обработват исканията за
вписване в регистъра на туристическите обек-
ти по чл. 52, ал. 2 ЗТ, на туроператорите и ту-
ристическите агенти и на туристическите сдру-
жения и туристическите информационни цен-
трове;
2. се приемат и обработват исканията за
справки в регистъра;
3. се осигурява нанасянето на информацията
в регистъра;
4. се осигурява съхраняването и сигурността
на информацията в регистъра;
5. се осигурява достъпът до информацията в
регистъра;
6. се съхраняват преписките по заявленията
за вписване на обстоятелства в регистъра;
7. се организира поддръжката, съхраняване-
то и развитието на регистъра.
(3) Кметовете на общини водят регистър
на всички категоризирани от тях на терито-
рията на съответната община туристически
обекти, като: